**APSTIPRINĀTI**

Ludzas novada pašvaldības domes

2023.gada 29.marta sēdes lēmumu Nr.272

protokols Nr.3, 75.§

**Izsoles noteikumi**

**Nekustamais īpašums - “Dangas”, Briģu pagasts, Ludzas novads**

**1. Vispārīgie jautājumi**

1.1. Izsoles noteikumi nosaka kārtību, kādā organizējama Ludzas novada pašvaldības atsavināmā nekustamā īpašuma, “Dangas”, Briģu pagasts, Ludzas novads ar kadastra numuru 68460020127, kas sastāv no zemes vienības 1,78 ha platībā ar kadastra apzīmējumu 68460020279 (turpmāk tekstā- izsoles objekts) izsole atbilstoši Publiskas personas mantas atsavināšanas likumam.

1.2. Izsoli organizē Ludzas novada Pašvaldības īpašumu atsavināšanas komisija (turpmāk Izsoles komisija). Izsoles komisija ir lemttiesīga, ja izsolē piedalās ne mazāk kā trīs komisijas locekļi.

**2. Atsavināmā nekustamā īpašuma raksturojums**

2.1. **Adrese**  
“Dangas”, Briģu pagasts, Ludzas novads

2.2. **Nekustamā īpašuma sastāvs**  
“Dangas”, Briģu pagasts, Ludzas novads reģistrēts Briģu pagasta zemesgrāmatas nodalījumā Nr.100000642257 ar kadastra numuru 68460020127, kas sastāv no zemes vienības 1,78 ha (t.sk. 1,78 ha meža zemes) platībā ar kadastra apzīmējumu 68460020279.

2.3. **Īpašuma tiesības**  
Īpašnieks – Ludzas novada pašvaldība (Reģ. Nr. 90000015473) – “Dangas”, Briģu pagasts, Ludzas novads reģistrēts Briģu pagasta zemesgrāmatas nodalījumā Nr.100000642257 ar kadastra numuru 68460020127.

**3. Informēšana par izsoli**

3.1. Sludinājumi par izsoli publicējami oficiālajā izdevumā „Latvijas Vēstnesis" ne vēlāk kā četras nedēļas pirms izsoles pieteikuma termiņa beigām, laikrakstā “Ludzas zeme”, kā arī Ludzas novada pašvaldības mājas lapā internetā [www.ludzasnovads.lv](http://www.ludzasnovads.lv).

3.2. Informācija par izsoli izliekama pašvaldības informācijas sniegšanas vietā.

**4. Izsoles veids, maksājumi un samaksas kārtība**

4.1. **Izsoles veids**  
Atklāta mutiska izsole ar augšupejošu soli.  
4.2. **Maksāšanas līdzekļi**  
*Euro.*4.3. **Izsoles sākumcena**  
- **EUR 7100,00** (septiņi tūkstoši viens simts euro 00 centu).  
4.4. **Izsoles solis**  
EUR 500,00 (pieci simti euro 00 centi).  
4.5. **Izsoles nodrošinājuma apmērs**  
10% no izsoles objekta sākumcenas t.i. **EUR 710,00** (septiņi simti desmit *euro* 00 centi)  
Nodrošinājuma summa jāieskaita Ludzas novada pašvaldības norēķinu kontā  
Konta Nr. LV15PARX0002240270013, „Citadeles banka” AS, kods PARXLV22 ar norādi „Īpašuma “Dangas”, Briģu pagasts, izsoles nodrošinājums".

4.6. **Dalības maksa**

Dalības maksa ir 20,00 EUR jāiemaksā Ludzas novada pašvaldības norēķinu kontā LV09PARX0002240270024, „Citadele” AS, kods: PARXLV22, ar atzīmi „Dalības maksa “Dangas”, Briģu pagasts, Ludzas novads izsolei”  
4.7. **Samaksa par pirkumu**  
Izsolē nosolītā summa, no kuras atskaitīts iemaksātais izsoles nodrošinājums, Ludzas novada pašvaldības norēķinu kontā LV09PARX0002240270024, „Citadele” AS, kods PARXLV22 ar norādi “Dangas”, Briģu pagasts, Ludzas novads, samaksa par pirkumu".

4.8. **Samaksas termiņi**  
Izsoles nodrošinājums un dalības maksa - līdz izsoles dalībnieka reģistrācijas brīdim. Samaksa par pirkumu nosolītājam jāsamaksā divu nedēļu laikā pēc izziņas norēķinam par izsolē iegūto īpašumu saņemšanas.

**5. Izsoles dalībnieki un novērotāji**

5.1. Par izsoles dalībnieku var kļūt fiziska vai juridiska persona, kura saskaņā ar spēkā esošajiem normatīvajiem aktiem var iegūt savā īpašumā izsolāmo nekustamo īpašumu un kura līdz reģistrācijas brīdim ir veikusi šī nolikuma 4.5. un 4.6.punktā noteiktos maksājumus.

**6. Izsoles dalībnieku reģistrācija**

6.1. Izsoles dalībnieku reģistrācija tiek veikta Ludzas novada pašvaldībā Raiņa ielā 16, Ludzā, 415.kab. darba dienās no plkst. 8:00 līdz 12:00 un no 13:00 līdz 17:00.

6.2. Izsoles dalībnieku reģistrācija tiek uzsākta nākamajā dienā pēc sludinājuma publikācijas

oficiālajā izdevumā „Latvijas Vēstnesis" un tiek pārtraukta **2023.gada 5.jūnijā plkst. 16:00**

6.3. Pieteikumi par pirmpirkuma tiesību izmantošanu iesniedzami Publiskas personas mantas atsavināšanas likumā noteiktajā kārtībā.

6.4. **Izsoles dalībnieks, piesakoties dalībai izsolē**, personīgi vai elektroniski nosūtot pieteikumu ar dokumentiem, kas parakstīts ar drošu elektronisko parakstu, **iesniedz šādus dokumentus:**

6.4.1. **fiziskā persona vai tās pilnvarota persona**, uzrādot pasi vai personas apliecību:

6.4.1.1. noteiktas formas pieteikumu (1. pielikums);

6.4.1.2. izsoles nodrošinājuma un dalības maksas iemaksu apliecinošu dokumentu;

6.4.1.3. notariāli apliecinātu pilnvaru, ja fizisko personu pārstāv pilnvarnieks. Pilnvarā jābūt norādītam, ka Pilnvarniekam ir tiesības iegādāties nekustamo īpašumu Pilnvarotāja vārdā.

6.4.2. **juridiskā persona, pārstāvim uzrādot pasi vai personas apliecību**:

6.4.2.1. noteiktas formas pieteikumu (1.pielikums )

6.4.2.2. izsoles nodrošinājuma un dalības maksas iemaksu apliecinošu dokumentu;

6.4.2.3. par paraksta tiesīgajām personām komisija pārbaudīs informāciju Uzņēmumu reģistrā, izmantojot Lursoft datu bāzi.

6.4.2.4. notariālu pilnvaru pārstāvēt izsoles dalībnieku izsolē, ja izsoles dalībnieku pārstāv persona, kuras pārstāvības tiesības nav norādītās Uzņēmuma reģistra izziņā. Pilnvarā ir jābūt norādītam, kādām konkrētām darbībām šī persona ir pilnvarota.

6.5. **Izsoles dalībnieks netiek reģistrēts**, ja:

6.5.1. nav vēl iestājies vai ir beidzies dalībnieku reģistrācijas termiņš;

6.5.2. ja nav iesniegti visi šo noteikumu 6.4.1.punktā (fiziskām personām) vai 6.4.2.punktā (juridiskajām personām) minētie dokumenti.

6.6. **Izsoles dalībniekus reģistrē uzskaites žurnālā, kurā norāda šādas ziņas**:

6.6.1. dalībnieka kārtas numurs;

6.6.2. vārds un uzvārds, personas kods vai juridiskās personas nosaukums, reģistrācijas  
numurs;

6.6.3. adrese, telefona numurs;

6.6.4. atzīme par izsoles nodrošinājuma nomaksu un dalības maksas nomaksu;

6.6.5. atzīme par to, ka izsoles dalībnieks ir iepazinies ar izsoles noteikumiem.

6.7. Reģistrētam izsoles dalībniekam tiek izsniegta reģistrācijas apliecība (2.pielikums), kurā ir norādīta šāda informācija:

6.7.1. dalībnieka kārtas numurs;

6.7.2. fiziskās personas vārds, uzvārds, personas kods, dzīvesvietas adrese vai juridiskās personas nosaukums, reģistrācijas numurs, juridiskā adrese;

6.7.3. atzīmes par nodrošinājuma nomaksu un dalības maksas nomaksu;

6.7.4. izsoles vieta un laiks;

6.7.5. izsolāmais objekts un izsoles sākuma cena;

6.7.6. izsniegšanas datums, reģistratora paraksts;

6.8. Izsoles rīkotāji nav tiesīgi līdz izsoles sākumam sniegt informāciju par izsoles dalībniekiem.

**7. Izsoles norise**

**7.1. Izsole notiks Ludzas novada pašvaldībā Raiņa ielā 16, Ludzā, 3.stāva zālē**  
**2023.gada 7.jūnijā plkst. 11:00.**

7.2. Izsoli vada šo noteikumu Ludzas novada Pašvaldības īpašumu atsavināšanas komisijas priekšsēdētājs, viņa prombūtnē - komisijas priekšsēdētāja vietnieks vai norīkota persona no komisijas locekļu vidus.

7.3. Izsoles dalībnieks vai tā pilnvarotā persona izsoles telpā uzrāda izsoles dalībnieka reģistrācijas apliecību un pasi vai personas apliecību. Izsoles komisija pārbauda izsoles dalībnieka pilnvaras, pēc kā izsoles dalībnieku sarakstā ieraksta solītāja vārdu un uzvārdu, solītājs parakstās, piekrītot izsoles noteikumos nosacītajai kārtībai, viņam izsniedz reģistrācijas karti, kuras numurs atbilst reģistrācijas apliecības numuram.

7.4. Ja izsoles dalībnieks vai tā pilnvarotā persona izsoles telpā nevar uzrādīt izsoles dalībnieka reģistrācijas apliecību un pasi vai personas apliecību, izsoles dalībnieks skaitās neieradies uz izsoli.

7.5. Pirms izsoles sākuma izsoles komisija pārliecinās par reģistrēto izsoles dalībnieku ierašanos. Ja izsoles komisija konstatē, ka kāds no reģistrētajiem izsoles dalībniekiem šā nolikuma 7.1. punktā noteiktajā laikā nav ieradies, tiek uzskatīts, ka šis dalībnieks nav piedalījies izsolē un viņam neatmaksā nodrošinājuma naudu.

7.6. Izsoles vadītājs atklāj izsoli, raksturo izsolāmo īpašumu, paziņo izsoles sākumcenu, izsoles soli un informē par solīšanas kārtību.

7.7. Jebkādus saziņas līdzekļus izsoles laikā lietot aizliegts.

7.8. Ja uz izsoli ieradies tikai viens izsoles dalībnieks, notiek solīšana un izsolāmo īpašumu piedāvā pirkt vienīgajam izsoles dalībniekam par cenu, kuru veido izsoles sākumcena, kas paaugstināta par vienu izsoles soli. Ja izsoles dalībnieks nosola izsolāmo īpašumu par šajā punktā norādīto cenu, izsoles dalībnieks tiek uzskatīts par izsoles uzvarētāju.

7.9. Solītāji solīšanas procesā paceļ savu reģistrācijas karti. Solīšana notiek tikai pa vienam izsoles solim.

7.10. Izsoles vadītājs atkārto solītāja reģistrācijas kartes numuru un piedāvāto augstāko cenu izsoles vadītājs trīs reizes atkārto piedāvāto augstāko cenu un fiksē to ar āmura piesitienu. Trešais āmura piesities noslēdz solīšanu.

7.11. Ja vairāki solītāji reizē sola vienādu cenu, tad par pirmo solītāju uzskatāms izsoles dalībnieks, kurš pirmais pacēla reģistrācijas kartes numuru. Ja atsavināšanas komisija nevarēja nofiksēt, kurš izsoles dalībnieks pacēla pirmais reģistrācijas kartes numuru, tad uzvarētais ir tas, kurš pirmais reģistrējies kā izsoles dalībnieks (saskaņā ar reģistrācijas žurnālu).

7.12. Izsoles gaita tiek protokolēta. Protokolā tiek norādīta solīšanas gaita un katra izsoles dalībnieka nosolītā cena. Dalībnieks, kas nosolījis visaugstāko cenu ar savu parakstu protokolā un dalībnieku sarakstā apliecina tajā norādītās cenas atbilstību nosolītajai cenai. Dalībnieki, kuri objektu nav nosolījuši, arī parakstās protokolā, tādējādi apliecinot, ka viņi ir gatavi izpildīt savas uzņemtās saistības un pirkt izsoles objektu par savu norādīto augstāko cenu.

7.13. Izsoles dalībnieks, kurš piedāvājis visaugstāko cenu, pēc nosolīšanas nekavējoties ar savu parakstu protokolā apliecina tajā norādītās cenas atbilstību nosolītajai cenai. Ja izsoles dalībnieks, kurš nosolījis īpašumu, neparakstās protokolā, tiek uzskatīts, ka viņš atteicies no nosolītā īpašuma. Pēc izsoles komisijas lēmuma viņš tiek svītrots no izsoles dalībnieku saraksta un viņam netiek atmaksāta nodrošinājuma nauda. Šajā gadījumā par īpašuma nosolītāju tiek uzskatīts izsoles dalībnieks, kurš piedāvājis nākošo augstāko cenu un viņam tiek piedāvāts protokolā apliecināt ar savu parakstu piekrišanu slēgt pirkuma līgumu.

7.14. Ja šo noteikumu 7.13.punktā noteiktajā gadījumā pirkums tiek piedāvāts dalībniekam ar otro augstāko nosolīto cenu un šis dalībnieks atsakās parakstīt pirkuma līgumu, tādā gadījumā dalībnieks zaudē tiesības uz nosolīto īpašumu. Nodrošinājuma nauda šādam dalībniekam netiek atmaksāta un atsavināšanas komisija piedāvā slēgt pirkuma līgumu nākošajam izsoles dalībniekam, kurš nosolījis nākamo augstāko cenu.

7.15. Izsoles dalībniekiem, kuri nav nosolījuši pārdodamo īpašumu, septiņu darba dienu laikā tiek atmaksāta nodrošinājuma nauda.

**8. Norēķini par nosolīto īpašumu un pirkuma līguma slēgšana**

8.1. Izsoles dalībnieks, kurš atzīts par īpašuma nosolītāju, personīgi vai ar pilnvarotās personas starpniecību izsoles dienā saņem izziņu norēķinam par izsolē iegūto īpašumu.

8.2. Izsoles dalībniekam divu nedēļu laikā pēc šo noteikumu 8.1.punktā minētās izziņas saņemšanas jāveic atlikušie maksājumi par īpašuma pirkšanu, un jāinformē īpašuma atsavināšanas komisija par maksājumu veikšanu.

8.3. Pašvaldība izsoles dalībniekam, kurš nosolījis īpašumu un veicis visus maksājumus, septiņu darba dienu laikā pēc šo noteikumu 9.2.punktā noteiktās izsoles rezultātu apstiprināšanas izsniegs parakstīšanai izsolāmā īpašuma pirkuma līgumu.

8.4. Ja īpašumu nosolījušais izsoles dalībnieks šo noteikumu 8.2.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Nodrošinājuma nauda attiecīgajam dalībniekam netiek atmaksāta.

8.5. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu.

**9. Izsoles protokola un rezultātu apstiprināšana**

9.1. Izsoles protokolu apstiprina Ludzas novada pašvaldības īpašuma atsavināšanas komisija 7 (septiņu) dienu laikā pēc izsoles dienas  
9.2. Izsoles rezultātus Ludzas novada dome apstiprina 7 (septiņu) dienu laikā no šo noteikumu 8.2.punktā minēto maksājumu nokārtošanas dienas. 9.3.Izsoles objekta nosolītājam 7 (septiņu) dienu laikā pēc izsoles rezultātu apstiprināšanas ar Ludzas novada pašvaldību jāparaksta pirkuma līgums.

Izsoles dalībnieki ir iepazinušies ar izsoles noteikumiem (t.s. ar izsolāmā objekta stāvokli dabā) un **2023.gada 7.jūnijā plkst. 11.00** ar savu parakstu apliecina, ka dalībniekam attiecībā uz izsoles noteikumiem nav pretenziju izsoles organizētājam.

Ludzas novada pašvaldības domes priekšsēdētājs E.Mekšs

Izsoles noteikumu

“Nekustamais īpašums – “Dangas”, Briģu pagasts, Ludzas novads”

1.pielikums

**PIETEIKUMS**

**dalībai Ludzas novada pašvaldības nekustamā īpašuma**

**“Dangas”, Briģu pagasts, Ludzas novads**

Ludza, Ludzas novads 20\_\_\_.gada \_\_\_.\_\_\_\_\_\_\_\_\_\_\_\_\_\_

Esmu iepazinies/iepazinusies ar izsoles noteikumiem, un vēlos piedalīties Ludzas novada pašvaldības nekustamā īpašuma “Dangas”, Briģu pagasts, Ludzas novads ar kadastra numuru 68460020127 rīkotajā izsolē, kas notiks 2023.gada 7.jūnijā plkst. 11.00. Ar šī pieteikuma iesniegšanu:

1. Apņemos ievērot visas izsoles noteikumu prasības;
2. Garantēju sniegto ziņu patiesumu un precizitāti;
3. Apliecinu, ka esmu iepazinies/iepazinusies ar nekustamo īpašumu “Dangas”, Briģu pagasts, Ludzas novads dabā, izsoles noteikumiem un piekrītu tā nosacījumiem.

Nosaukums/vārds, uzvārds

Juridiskā adrese/dzīvesvietas adrese, tālrunis/e-pasta adrese

Reģistrācijas numurs/personas kods

Bankas rekvizīti

Izmantoju pirpirkuma tiesības, pamatojoties uz Publiskās personas mantas atsavināšanas likuma 4.panta ceturto daļu un14.pantu (atzīmē tās personas, kam ir pirmpirkuma tiesības).

Paraksts:

Izsoles noteikumu

“Nekustamais īpašums – “Dangas”, Briģu pagasts, Ludzas novads”

2.pielikums

**Reģistrācijas apliecība Nr. \_\_**

Izsoles dalībnieka vārds, uzvārds, juridiskas personas pilns nosaukums

Dzīves vieta vai juridiskā adrese, tālruņa numurs

nomaksājis (-usi) reģistrācijas nodrošinājumu **EUR 710,00** (septiņi simti desmit *euro* 00 centi), dalības maksu EUR 20,00 (divdesmit euro 00 centi) un ieguvis (-usi) tiesības piedalīties izsolē, kura notiks 2023.gada 7.jūnijā plkst. 11.00 **Ludzas novada pašvaldībā, Raiņa iela 16** (3. stāvs, zālē), **Ludza, Ludzas novads**, un kurā tiks atsavināts Ludzas novada pašvaldībai piederošs nekustamais īpašums **“Dangas”, Briģu pagasts, Ludzas novads** ar kadastra numuru 68460020127**.**

Izsolāmā objekta nosacītā cena (izsoles sākumcena) - **EUR 7100,00** (septiņi tūkstoši viens simts euro 00 centi) apmērā.

Apliecība izdota 20\_\_\_. gada \_\_\_. \_\_\_\_\_\_\_\_\_\_\_\_\_\_\_

Reģistratora vārds, uzvārds: paraksts